Komission asetus (EY) N:o 2706/2000, annettu 11 päivänä joulukuuta 2000, paprikoiden kaupan pitämistä koskevista vaatimuksista annetun asetuksen (EY) N:o 1455/1999 muuttamisesta



Virallinen lehti nro L 311 , 12/12/2000 s. 0035 - 0036



Komission asetus (EY) N:o 2706/2000, annettu 11 päivänä joulukuuta 2000, paprikoiden kaupan pitämistä koskevista vaatimuksista annetun asetuksen (EY) N:o 1455/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 2 artiklan 2 kohdan, sekä katsoo seuraavaa: (1) Komission asetuksessa (EY) N:o 1455/1999(3) vahvistetaan paprikoiden kaupan pitämisen vaatimukset. (2) Eri paprikatyyppejä ei käytännössä ole mahdollista erottaa toisistaan. Olisi täsmennettävä, että kaikki paprikat ovat Capsicum annuum L. var. annuum -lajikkeita ja näin ollen olisi poistettava Capsicum annuum L. var. longum -lajikkeeseen, jota kutsutaan myös nimellä "peperoncini", sovellettava, vähimmäiskokoa koskeva poikkeus. (3) Pienikokoisten pitkien ja kapeiden (suippojen) paprikoiden kauppa on kehittymässä. Sen vuoksi on suotavaa säätää tämän tyyppisiin paprikoihin sovellettavan vähimmäiskoon pienentämisestä. (4) Jos pakkauksessa on sekoitettu erivärisiä paprikoita, yhdenmukaista alkuperää ei vaadita. Näin ollen on tarpeen säätää tarvittaessa eri alkuperämaiden merkitsemisestä. (5) Minipaprikoiden kauppa on kehittynyt viime vuosina. Tämän vuoksi on aiheellista vahvistaa tällaisten vähimmäiskokoa pienempien tuotteiden osalta kokoluokittelua koskevat erityissäännökset sekä vastaavat merkitsemistä ja esillepanoa koskevat säännökset. (6) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1455/1999 liite seuraavasti: 1) Korvataan I osaston (Tuotteen määritelmä) ensimmäinen alakohta seuraavasti: "Nämä vaatimukset koskevat Capsicum annuum L. var. annuum -lajikkeiden (viljeltyjen lajikkeiden) paprikoita, jotka on tarkoitettu toimitettaviksi kuluttajille tuoreina, lukuun ottamatta teolliseen jalostukseen tarkoitettuja paprikoita." 2) Korvataan III osaston (Kokolajittelua koskevat määräykset) kolmannen alakohdan ensimmäinen luetelmakohta seuraavasti: "- pitkät, kapeat (suipot) paprikat: 20 mm.". 3) Korvataan III osaston (Kokolajittelua koskevat määräykset) viides alakohta, mukaan luettuna siihen liittyvä alakohta, seuraavasti: "Kokolajittelua koskevia säännöksiä ei sovelleta minituotteisiin(4)." 4) Lisätään V osaston (Kauppakunnostusta koskevat määräykset) A osan (Tasalaatuisuus) neljännen alakohdan jälkeen alakohta seuraavasti: "Minipaprikoiden on oltava kohtuullisen tasakokoisia. Niitä voidaan sekoittaa muiden, erityyppisten ja eri alkuperää olevien minituotteiden kanssa." 5) Poistetaan VI osaston (Merkitsemistä koskevat määräykset) B kohdan (Tuote) kolmas luetelmakohta. 6) Korvataan VI osaston (Merkitsemistä koskevat määräykset) C kohdan (Tuotteen alkuperä) ensimmäinen luetelmakohta seuraavasti: "- Alkuperämaa ja tarvittaessa alkuperämaat ja mahdollisesti tuotantoalue tai kansallinen, alueellinen taikka paikallinen nimitys." 7) Lisätään VI osaston (Merkitsemistä koskevat määräykset) D kohdan (Kaupalliset tiedot) toisen luetelmakohdan jälkeen luetelmakohta seuraavasti: "- 'minipaprikoita' tai muu minituotteelle soveltuva nimitys. Jos pakkaus sisältää useiden erityyppisten minituotteiden sekoituksen, on mainittava kaikki pakkauksessa olevat tuotteet ja niiden alkuperät." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulokuukautta seuraavan kolmannen kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä joulukuuta 2000. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 160, 26.6.1999, s. 80. (3) EYVL L 167, 2.7.1999, s. 22. (4) Minituotteella tarkoitetaan kasvien valintakeinoin ja/tai erityisillä viljelytekniikoilla saatua paprikalajiketta, lukuun ottamatta sellaisia paprikoita, jotka eivät ole minilajikkeita ja jotka eivät ole saavuttaneet riittävää kokoa. Kaikkien muiden vaatimusten määräysten on täytyttävä.